సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఆసీస్‌కు షాక్.. సిరీస్ నుంచి స్టార్ ప్లేయర్ ఔట్!
బోర్డర్ గవాస్కర్ ట్రోఫీలో భాగంగా భారత్‌తో నాలుగు టెస్టుల సిరీస్ ఆడుతున్న ఆసీస్‌కు.. మూడో టెస్టు ముందు గట్టి ఎదురు దెబ్బ తగిలింది. ఆ జట్టు స్టార్ ఆటగాడు..
TNN | Updated:
Mar 10, 2017, 12:59PM IST
బోర్డర్ గవాస్కర్ ట్రోఫీలో మూడో టెస్టు ముందు ఆసీస్&zwnj;కు గట్టి ఎదురు దెబ్బ తగిలింది. ఆ జట్టు స్టార్ ఆటగాడు మిచెల్ స్టార్క్ కాలి గాయం కారణంగా మిగతా రెండు టెస్టులకు దూరమయ్యాడు. రాంచీ, ధర్మశాలల్లో జరగనున్న టెస్టులకు అతడు అందుబాటులో ఉండటం లేదని క్రికెట్ ఆస్ట్రేలియా ప్రకటించింది. ఇప్పటికే గాయం కారణంగా ఆ జట్టు ఆల్&zwnj;రౌండర్ మిషెల్ మార్ష్ కూడా స్వదేశానికి పయనమైన సంగతి తెలిసిందే. ఇప్పటికే ఆ జట్టులో టస్మానియాకు చెందిన జాక్సన్ బర్డ్ జట్టులో రిజర్వ్ బౌలర్&zwnj;గా ఉండటంతో స్టార్క్ స్థానంలో మరో క్రికెటర్&zwnj;&zwnj;ను తీసుకుంటున్నట్లు ఆస్ట్రేలియా మేనేజ్&zwnj;మెంట్ ప్రకటించలేదు.
బెంగళూరులో జరిగిన రెండో టెస్టు సందర్భంగా.. మిచెల్ కుడి పాదంలో నొప్పి వచ్చిందని, స్కానింగ్&zwnj;లో అది ఫ్రాక్చర్ అని తేలినట్లు జట్టు ఫిజియోథెరపిస్ట్ డేవిడ్ బీక్లే తెలిపాడు. దీంతో స్టార్క్ స్వదేశం వెళ్లి విశ్రాంతి తీసుకోనున్నట్లు ఆయన స్పష్టం చేశాడు.